ઉત્તર કોરિયાના તાનાશાહ કિમ જોગ ઉનના ચીન પ્રવાસને અમેરિકાની રણનીતિના ભાગ રૂપે જોવામા આવી રહ્યો છે. કોરિયાનું બે ભાગમાં જ્યારે વિભાજન થયું ત્યારે ઉત્તર કોરિયામાં કિમની સરકાર બનાવવા માટે ચીને મદદ કરી હતી. ચીન અને ઉત્તર કોરિયા વચ્ચે ૭૦ વર્ષ જૂનો સંબંધ છે. ચીન અને ઉત્તર કોરિયાના સંબંધ જેટલી જૂની ઉત્તર કોરિયા અને અમેરિતાની દુશ્મની છે. કોરિયાના વિભાજન બાદ અમેરિકાએ ઉત્તર કોરિયા સામે ક્યારેય જોયુ નથી. પરંતુ ઉત્તર કોરિયા અને અમેરિકા વચ્ચે જ્યારે યુદ્ધની સ્થિતિ પેદા થઈ ત્યારે ચીન ઉત્તર કોરિયાની બાજુમાં અડગ થઈને ઉભુ રહ્યુ હતું. ચીન અને ઉત્તર કોરિયા વચ્ચે એક સંધિ પણ કરવામાં આવી છે. તો બીજી બાજુ દક્ષિણ કોરિયા અને અમેરિકા વચ્ચે પણ સંધિ કરવામાં આવી છે. ઉત્તર કોરિયા પર અમેરિકા હુમલો કરે તો ચીન ઉત્તર કોરિયાની મદદ કરશે. તો દક્ષિણ કોરિયા પર કોઈ હુમલો કરે તો અમેરિકા તેની મદદ કરશે. ગત્ત વર્ષે આ સંધિની સમય મર્યાદા વધારીને ૨૦૨૧ સુધી કરી દેવામાં આવી હતી. મહત્વનું છેકે ગત્ત દિવસે અમેરિકા અને ઉત્તર કોરિયા વચ્ચે તણાવ સતત વધ્યો હતો. અમેરિકાની અનેક ચેતાવણી બાદ કિમ જોગે પરમાણુ પરિક્ષણ શરૂ રાખ્યું હતું.ઉત્તર કોરિયાના સરમુખ્યત્યાર કિમ જોંગ ઉન રવિવારથી બુધવાર સુધીની ચાર દિવસની ચીનની મુકાલાતે પહોંચ્યાં છે. જ્યાં કિમ જોંગ ઉને ચીનના રાષ્ટ્રપતિ સાથે મુલાકાત યોજી હતી. આ મુલાકાત દરમિયાન જોંગે પરમાણું પ્રસાર રોકવાનો સંકલ્પ વ્યક્ત કર્યો છે. બદલામાં ચીને ઉત્તર કોરિયા સાથે સંબંધો વધુ મજબુત કરવાનો વાયદો કર્યો છે.૨૦૧૧માં સત્તામાં આવ્યા બાદ કિમ જોંગ ઉનનો આ પહેલો વિદેશ પ્રવાસ છે. આ મુલાકાતને અમેરિકા અને ઉત્તર કોરિયા વચ્ચે થવારી વાતચીતની તૈયારીના રૂપમાં જોવામાં આવી રહી છે. કિમ જોંગ ઉન અને શી જિનપિંગના હાથ મિલાવતા ફોટા પણ સામે આવ્યાં છે. કિમ જોંગ ઉન પ્લેન મારફતે નહીં પરંતુ ટ્રેન દ્વારા ચીન પહોંચ્યાં હતાં.ચીનની સમાચાર એજન્સી શિન્હુઆના જણાવ્યા અનુંસાર કિમ જોંગ ઉને કહ્યું હતું કે, દિવંગત રાષ્ટ્રપતિ કિમ ૨ સુંગ અને જનરલોઅ સેક્રેટરી કિમ જોંગ ૨જાની ઈચ્છા અનુંસાર અમે પ્રાયદ્વીપમાં પરમાણું પ્રસાર પર લગામ કસવા પ્રતિબદ્ધ છીએ. ઉત્તર કોરિયા અમેરિકા સાથે વાતચીત કરવા ઈચ્છુક છે. તેનાથી શાંતિ અને સ્થિરતા યથાવત રાખવામાં મદદ મળશે.ત્યાર બાદ શીએ કિમને કહ્યું હતું કે, આપણી પારંપારિક મિત્રતા આગળ વધવી જોઈએ અને વિકસિત થવી જોઈએ. અમારી રણનૈતિક ઈચ્છા છે કે બંને દેશોના સંબંધો આગળ વધે.ક્યોદો ન્યૂઝએ સૂત્રોને ટાંકીને જણાવ્યું હતું કે, આ અધિકારી બેઈજીંગ અને પ્યોંગયોગ વચ્ચે સંબંધો સુધારવાના હેતુસર ચીન પહોંચ્યાં છે, જે ગત વર્ષે ઉત્તર કોરિયાના પરમાણું પરિક્ષણ અને તેના પર લગાવવામાં આવેલા પ્રતિબંધોના કારણે તણાવપૂર્ણ બન્યાં હતાં. કિમ જોંગ ઉને ઉત્તર કોરિયા જવાનું આમંત્રણ પણ સ્વિકારી લીધું છે.દક્ષિણ કોરિયાના એક ઉચ્ચ અધિકારીએ જણાવ્યું હતું કે, ચીન અને ઉત્તર કોરિયા વચ્ચે સંબંધોની આ ઉષ્મા અમેરિકા સાથેની વાતચીત માટે સકારાત્મક બાબત છે.ઉલ્લેખનીય છે કે, જ્યારે કિમ જોંગ ઈલ ચીનના પ્રવાસે જતાં હતાંમ ત્યારે પણ તેમના પરત ફર્યા બાદ જ તેમની આ મુલાકાતની જાહેરાત કરવામાં આવતી હતી. ઈલ પોતાની ખાનગી ટ્રેનમાં જ ચીન અને રશિયાની મુલાકાત લેતા હતાં. એ પણ અત્યંત કડક સુરક્ષા વ્યવસ્થા વચ્ચે. સૂત્રોના જણાવ્યા પ્રમાણે કિમ જોંગ ઈલ વિમાન મારફતે વિદેશ પ્રવાસ કરતા ન હતાં, કારણ કે તેમની સુરક્ષાને ખતરો રહેતો હતો. જોકે તેમના પુત્ર કિમ જોંગ ઉન્ને સ્વિત્ઝરલેન્ડમાં અભ્યાસ કર્યો છે અને અનેકવાર પ્લેનમાં બેઠેલા હોય તેવા ફોટો અનેકવાર સામે આવી ચુક્યાં છે. જોકે ૨૦૧૧માં પિતાના નિધન બાદ જ્યારથી સત્તા સંભાળી ત્યારથી તેઓ દેશની બહાર ગયા નથી.૨૦૧૧માં નોર્થ કોરિયામાં સત્તા પર આવ્યા બાદ સરમુખત્યાર કિમ જોંગ ઉન પહેલીવાર દેશની બહાર ગયા છે. કિમ જોંગ ઉન ટ્રેનમાં બેસીને તેમના સૌથી ખાસ મિત્ર ચીનના રાષ્ટ્રપતિ શી જિનપિંગને મળવા પહોંચ્યાં છે. આ મુલાકાત એક ઐતિહાસીક બાબત છે. કારણ કે કિમ જોંગ ઉન થોડા જ સમયમાં અમેરિકાના રાષ્ટ્રપતિ ડૉનાલ્ડ ટ્રમ્પને મળશે. સૂત્રોના જણાવ્યા પ્રમાણે કિમ અમેરિકા સાથેની મુલાકાત પહેલા જ ચર્ચા માટે ચીન ગયાં છે.જેવો અમેરિકા સાથેની મુલાકાતનો તખ્તો ગોઠવાયો તેવા જ કિમ ચીનના પ્રવાસે ગયાં. કિમે છે કે, તે અમેરિકા સાથે વાતચીત કરવા અને બંને દેશો વચ્ચે એક શિખર સમ્મેલન માટે તૈયાર છે. આ દરમિયાન તેમણે ચીનના રાષ્ટ્રપતિ શી જિનપિંગને ઉત્તર કોરિયા આવવાનું આમંત્રણ પાઠવ્યું છે. જેને શીએ સ્વિકારી પણ લીધું છે.